
Martfű Város Polgármesterétől

E L Ő T E R J E S Z T É S

Martfű Város rendezési terve helyi építési szabályzatáról szóló  7/2006.(IV.27.) számú rendeletének módosításáról.

   Tisztelt Képviselő Testület!

Martfű Város Önkormányzata Képviselő- testülete 186/2011 (XII.15.) számú határozatában döntött az érvényben lévő rendezési terv helyi építési szabályzatának módosításáról, a település képének megőrzése, az építés helyi rendjének biztosítása érdekében.

A többször módosított 253/1997. (XII.20.) Korm. rendelet 3. számú mellékletében illetékességgel  rendelkező államigazgatási szervezeteknek  véleményezés céljából megküldtük az elkészített dokumentációt, akik véleményüket írásban megküldték a rendelkezésükre álló ügyintézési határidőn belül.

A szakmai véleményeknek megfelelően a helyi építési szabályzat módosítása pontosításra került, melyet szakmai véleményezés céljából  megküldtünk a Hajdú-Bihar Megyei Kormányhivatal Építésügyi Hivatalának Állami Főépítésze, Jambrik Imre úr számára.

Az állami főépítész úr szakmai véleménye előterjesztésem mellékletét képezi.

Az elkészült módosított helyi építési szabályzat 2012. július 30 -tól 2012. augusztus 29 -ig  a helyben szokásos módon kifüggesztésre került.

A helyi építési szabályzat módosításával kapcsolatban érdemi részt érintő észrevétel és eltérő vélemény  nem érkezett.

   Tisztelt Képviselő-testület!

Kérem a rendelet módosításának megtárgyalását és elfogadását.

Martfű, 2012. október 16.
                                                                                                               Dr. Kiss Edit

                                                                                                                polgármester

Készítette: Honti Gyula városi főépítész

                  Baloghné Juhász Erzsébet irodavezető

Látta: Szász Éva jegyző

